stanford-oval/wikipedia huggingface dataset:
מלחמת לבנון הראשונה
אמצעי לחימה > אמצעי לחימה של צבא דרום לבנון

אמצעי הלחימה של צבא דרום לבנון כללו תערובת של אמצעי לחימה סובייטיים וערביים לצד אמצעי לחימה מערביים, ובפרט אמצעי לחימה מיושנים של צה"ל שרובם יצאו משירות סדיר. אמצעי הלחימה כללו הן נשק קל והן נשק כבד, לרבות רכב קרבי משוריין, טנקים וארטילריה.
כך למשל ניתן היה למצוא רובי AK-47 רוסי לצד FN FAL בלגי והגליל והעוזי הישראליים.
הטנקים כללו בעיקר טנקי טירן (השבחות ישראליות לטנקים הסובייטים) אך גם מספר טנקי סופר שרמן M50 שהושבחו על ידי התעשייה הצבאית.
אמצעי לחימה > אמצעי לחימה של אש"ף

אש"ף היה מצויד בארטילריה רקטית: רקטות 130 מ"מ, רקטות 152 מ"מ, קטיושות וגראדים - שנורו מ-100 מטל"רים רב-קניים. בנוסף היה אש"ף מצויד ב-250 תותחים. כנגד כלי טיס החזיק אש"ף ב-200 תותחי נ"מ, כולל מספר כלי ZSU-23-4.
למרות היותו מיליציה לא-סדירה הפעיל אש"ף גם כ-60 טנקים: T-34,‏ T-54 ו-T-55, שרובם שימשו כעמדה מבוצרת נייחת. בנוסף לטנקים היו ברשות אש"ף טילי נ"ט, תול"רים נ"ט ותותחי נ"ט.
לצד נק"ל רוסי כגון ה-AK-47 וה-RPG-7, גם רובי סער מערביים כגון ה-FN FAL וה-M16 הגיעו לשורותיו.
הקהילה היהודית בלבנון בתקופת מלחמת לבנון הראשונה

רוב יהודי לבנון עלו לישראל עוד בשנות ה-70, אולם נותרו בלבנון מספר משפחות של אנשי עסקים שרובן התגוררו בביירות. בשנות ה-80 רוב בני הקהילה היהודית בלבנון היו יוצאי סוריה ועיראק ומיעוטם ילידי לבנון. ב-15 באוגוסט 1984 נחטף סאלים ג'אמוס, המזכיר הכללי של הקהילה היהודית הלבנונית. שלושה חמושים הוציאו אותו ממכוניתו סמוך לבית הכנסת ומרכז הקהילה, ששכן ברובע ואדי אבו ג'מיל (חארת אל יאהוד) במערב ביירות, ומאז לא ראה אותו איש. הוא הוכר כמת רק כעשר שנים מאוחר יותר. בחודש יולי 1985 נמצאה גופתו של איש העסקים היהודי ראול מזרחי, שנחטף עשרה ימים לפני כן בביירות. בנובמבר 1985 הודיע חזבאללה כי בידיו ארבעה יהודים לבנונים חטופים, שהוא מוכן לשחרר תמורת 300 מחבלים שבידי צה"ל. שמות היהודים היו יצחק ששון - בן 65, נשיא קהילת יהודי לבנון, אלי סרור - בן 68, חיים חאללה כהן - בן 39 ויצחק טראב. הארבעה נחטפו בביירות בחודש מרץ 1985. לפחות שני יהודים נוספים נחטפו בביירות באותה תקופה, ד"ר אלי חאלק וקלמנט דנה. חלק מגופותיהם של החטופים התגלו, וההנחה היא כי גם היתר נרצחו.
משבר הטילים עם סוריה ב-1986

במאי 1986 עלתה רמת המתיחות בין ישראל וסוריה עד חשש להתפרצות מלחמה.
הסורים החלו לייצב קו ביצורים שחפף פחות או יותר את הקו שבו היו ערוכים הכוחות הסורים לפני מלחמת לבנון.
הקו היה מרוחק כ-10 ק"מ בלבד מגבולה הצפוני של רצועת הביטחון.
למהלכים הסורים היו 2 יעדים מרכזיים:
בתחום המדיני: להפגין כי סוריה היא בעלת הבית היחידה בלבנון, וללחוץ על ישראל לסגת מרצועת הביטחון.
בתחום הצבאי: ליצור תנאים טובים יותר עבור הצבא הסורי, אם לצורכי ההגנה ואם לצורכי ההתקפה.
במאי 1986 עמדה ברית המועצות לספק טילי SS-21 ו-SS-23 לסוריה, ההודעה על ביצוע העסקה הגבירה את המתיחות באזור.
ראו גם

הזירה הימית במלחמת שלום הגליל
קטגוריה:מלחמת לבנון הראשונה בתרבות הישראלית
קטגוריה:סרטי מלחמת לבנון הראשונה
מלחמת לבנון הראשונה בתרבות הפופולרית

ב-1986 יצא הסרט "שתי אצבעות מצידון", בבימויו של אלי כהן, המתרחש על רקע מלחמת לבנון הראשונה.
ב-1990 יצא הסרט הקצר "אפטר", בבימויו של איתן פוקס, המתרחש גם הוא על רקע מלחמת לבנון הראשונה.
ב-2008 יצא סרט האנימציה "ואלס עם באשיר", בו תיאר הבמאי ארי פולמן זכרונות שלו ושל אחרים ממלחמת לבנון הראשונה וטבח סברה ושתילה.
לקריאה נוספת

יחידות חי"ר חטיבתיות במבצע "שלום הגליל", באתר צה"ל, 30 במאי 2022
רוביק רוזנטל (עורך), לבנון: המלחמה האחרת, תל אביב: ספריית פועלים, 1983
גיורא רוזן (עורך), מלחמת לבנון - בין מחאה להסכמה, תל אביב: הוצאת הקיבוץ המאוחד, 1983
זאב שיף ואהוד יערי, מלחמת שולל, תל אביב: הוצאת שוקן, 1984
רוביק רוזנטל, משפחת הבופור, הוצאת ספרית פועלים, 1989
משה גבעתי, בדרך המדבר והאש - תולדות גדוד 9, תל אביב: הוצאת מערכות ומשרד הביטחון – ההוצאה לאור, תשנ"ד-1994, עמ' 437–454
עירית גל ואילנה המרמן, מביירות לג'נין, תל אביב: עם עובד, 2002
מיכאל (מייק) אלדר, שייטת 11 - הקרב על הצל"ש, תל אביב: ספריית מעריב, 1996
יורם יאיר (ייה), "אתי מלבנון", תל אביב: הוצאת מערכות, 1990
מרדכי צפורי ואריה קרישק, "בקו ישר", תל אביב: הוצאת ידיעות אחרונות, 1997
גד ברזילי, דמוקרטיה במלחמות: מחלוקת וקונצנזוס בישראל, תל אביב: ספרית פועלים, 1992
דניאל סובלמן, כללי משחק חדשים: ישראל וחזבאללה לאחר הנסיגה מדרום לבנון, מרכז יפה למחקרים אסטרטגיים, אוניברסיטת תל אביב, 2003
שמעון שיפר, כדור של"ג, תל אביב: הוצאת ידיעות אחרונות, 1984
יהודית כפרי (עורכת),חציית גבול, תל אביב: הוצאת ספרית פועלים 1983
משה (צ'יקו) תמיר, מלחמה ללא אות, תל אביב: הוצאת מערכות - משרד הביטחון, 2005
רונן ברגמן, מדינת ישראל תעשה הכול, 2009
מוסטפא טלאס, הפלישה הישראלית ללבנון, הוצאת משרד הביטחון[דרושה הבהרה]
עזי קורן, גבעות דאמור שם, הוצאת גוונים, 2011
אריה נאור וארנון למפרום (עורכים), מנחם בגין ראש הממשלה השישי, מבחר תעודות מפרקי חייו (1992-1913), ירושלים: ארכיון המדינה, תשע"ד, עמ' 523–634. לעיון בספר: https://catalog.archives.gov.il/chapter/menachem-begin-memorial-book/
"מלחמת "שלום הגליל"", בתוך: יחיעם וייץ, צבי צמרת (עורכים), העשור הרביעי – תשל"ח–תשמ"ח, יד בן צבי, 2016
שמעון גולן, של"ג בלבנון: קבלת ההחלטות בפיקוד העליון במלחמת "שלום הגליל", מודן, משרד הביטחון – ההוצאה לאור וצה"ל — המחלקה להיסטוריה, 2018
שמעון גולן, "מלחמת 'שלום הגליל'", בתוך: יחיעם וייץ וצבי צמרת (עורכים), העשור הרביעי – תשל"ח–תשמ"ח, יד בן צבי, 2016
שמעון גולן, מבירות לאזור הביטחון - קבלת ההחלטות בפיקוד העליון מהיציאה מבירות עד לנסיגה לאזור הביטחון (ספטמבר 1982 - מאי 1985), בן שמן: מודן, צה"ל - המחלקה להיסטוריה, 2019 (הספר בקטלוג ULI)
יגאל קיפניס, 1982, לבנון, הדרך למלחמה, הוצאת דביר, 2022
דן מגן, פלישה - לבנון, קיץ 1982, ידיעות ספרים, 2023
דני אשר [הגזרה המערבית יוני 1982] המחלקה להיסטוריה של צה"ל, 2022
מרטין שין

| --- | --- |

שין, 2008
 לידה:  3 באוגוסט 1940 (בן 84) ארצות הברית דייטון, אוהיו, ארצות הברית
 שם במה:  Martin Sheen 
 שם לידה:  Ramon Antonio Gerardo Estevez 
 מדינה:  ארצות הברית, אירלנד 
 תקופת הפעילות:  מ-1961
 מקום לימודים:  תיכון צ'אמינייד  Chaminade-Julienne High School  בית הספר למשחק סטלה אדלר 
 בן או בת זוג:  Janet Sheen (23 בדצמבר 1961–?) 
 צאצאים:  צ'ארלי שין, אמיליו אסטבז, Ramón Estévez, Renée Estévez 
 פרסים והוקרה:  פרס גילדת שחקני המסך למשחק מצוין לאנסמבל שחקנים בסדרת דרמה (2001)  צדפת הכסף לשחקן הטוב ביותר (1974)  פרס גלובוס הזהב לשחקן הטוב ביותר – סדרות דרמה (2001)  פרס אמי להופעת אורח בסדרה קומית (1994)  פרס תומאס מרטון (2012)  פרס תומאס מרטון (2013)  אוניברסיטת נוטרדאם (2008)  מסדר דניקה חרוווצקה  כוכב בשדרת הכוכבים בהוליווד 
 פרופיל ב-IMDb
 חתימה:   
 
ראמון אנתוניו ג'ררדו אסטבז (באנגלית: Ramón Antonio Gerardo Estévez; נולד ב-3 באוגוסט 1940), הידוע בשם הבמה שלו מרטין שין (Martin Sheen), הוא שחקן אמריקאי, עטור פרסי אמי ופרס גלובוס הזהב. בין תפקידיו הנודעים ניתן למנות את קפטן וילארד בסרט "אפוקליפסה עכשיו" ונשיא ארצות הברית ג'וזיה ברטלט בסדרת הדרמה הטלוויזיונית "הבית הלבן". מלבד ההכרה הציבורית שקיבל כשחקן, שין נודע כאקטיביסט שדעותיו הפוליטיות משולבות עם אמונותיו הדתיות.
ביוגרפיה

שין נולד בדייטון, אוהיו שבארצות הברית למארי אן, שנמלטה מאירלנד במלחמת העצמאות האירית בגלל קשרי המשפחה שלה לצבא האירי הרפובליקני ולפרנסיסקו אסטבז, מהגר מספרד. במהלך לידתו, זרועו השמאלית של שין נפגעה על ידי מלקחיים רפואיות, וכתוצאה מכך התנועה של זרועו השמאלית נעשתה מוגבלת, והיא קצרה מהזרוע הימנית ב-7.6 סנטימטר. שין היה הילד השביעי מתוך עשרה (9 בנים ובת אחת). אחד מאחיו הוא השחקן ג'ו אסטבז. במהלך שנות השלושים, משפחתו גרה בברמודה, שם עבד אביו של שין כפועל ומפקח של חברת NCR. שין היה הילד הראשון שנולד לאחר חזרת המשפחה מברמודה לדייטון באוהיו. בילדותו חלה שין בפוליו, וטופל על ידי הרופאים בשיטת אליזבת קני, מה שעזר לו לקבל חזרה שליטה בתנועת רגליו. בהיותו בן 11, נפטרה האם. בעזרת הכנסייה הקתולית בדייטון, עשרת האחים נשארו יחד ולא הועברו לבית יתומים או משפחות אומנה. שין למד בבית ספר קתולי "שמינייד" בדייטון. בגיל 14, כשעבד כנער כדור (קאדי(אנ')) במגרש גולף, ארגן שין שביתה של הנערים עובדי הקאדי. בראיון בשנת 2008 אמר כי שחקני הגולף, שהיו לרוב מנהיגי הקהילה, דיברו בשפה גסה ובביטויים אנטישמיים אל הנערים הצעירים שעבדו במגרש.
קריירה

שין נמשך למשחק מגיל צעיר, אולם אביו לא קיבל את התעניינותו בתחום בעין יפה. למרות התנגדותו של אביו, שין לווה כסף מכומר קתולי ונסע לעיר ניו יורק, בתחילת שנות העשרים שלו, ולמד שם במשך שנתיים בתיאטרון החי (The Living Theatre), התיאטרון הניסיוני הראשון בארצות הברית. בניו יורק פגש את הפעילה החברתית הקתולית דורותי דיי והצטרף אליה בפעילותה בתנועת הפועלים הקתולית(אנ'). כדי להמשיך בניסיונותיו להפוך לשחקן, שין נכשל בכוונה במבחן הכניסה לאוניברסיטת דייטון.
שין אימץ את שם הבמה שלו כיוון שהיה קשה לו לקבל תפקידים עם שמו הספרדי, אסטבז. בראיונות סיפר שין שבחר את השם כמחווה של כבוד לשני אנשים: מלהק של CBS, רוברט דייל מרטין, שנתן לו את התפקיד הראשון שאיתו פרץ לתודעה; והארכיבישוף ושדרן הרדיו הקתולי פולטון שין(אנ'). שין סיפר כי המשיך להשתמש תמיד בשם אסטבז במסמכים רשמיים כמו רישיון הנהיגה והדרכון שלו, וכי אחת החרטות הגדולות שלו היא שלא שמר על שם המשפחה שלו, דבר שציער את אביו.
בשנת 1963, הופיע בפרק בסדרה The Outer Limits. בשנה שלאחר מכן, כיכב בברודוויי, במחזה The Subject Was Roses (אנ'), שבשנת 1968 הפך גם לסרט בכיכובו. ב-1970 שיחק תפקיד משנה במלכוד 22, סרטו של מייק ניקולס על פי הספר של ג'וזף הלר. ב-1972 שיחק בתפקיד ראשי לצד האל הולברוק בסרט הטלוויזיה זוכה פרס אמי ופרס גלובוס הזהב, "הקיץ המסוים ההוא"(אנ'). זה היה הסרט האמריקאי הראשון שהציג באופן אוהד זוג הומואים שחיים יחד במערכת יחסים יציבה, ואחד מהם הוא אבא לילד.
בשנת 1973 יצא לאקרנים הסרט "שבילי הזעם" של טראנס מאליק, בכיכובם של שין וסיסי ספייסק (בראיונות העיד שין כי זהו התסריט הטוב ביותר שקרא בימיו, ואחד משני תפקידיו הטובים ביותר). לאחר מכן שיחק שין בסרט הטלוויזיה The California Kid ו-Execution of Private Slovik.
ביצועיו של שין ב-Execution of Private Slovik הובילו לבסוף לכך שפרנסיס פורד קופולה בחר בו לככב בסרט אפוקליפסה עכשיו, שהקנה לו פרסום נרחב. שין הודה שבזמן צילום הסרט, הוא לא היה בכושרו הטוב ביותר ואף שתה בכבדות. יתרה מכך, במהלך הצילומים לקה בהתקף לב, ואף נאלץ לזחול לכיוון הכביש כדי לקרוא לעזרה.
בשנת 1995 גילם שופט בסרט "שטרות לוהטים" לצד כריס טאקר וטרנס הווארד. בשנת 1996 שיחק בסרט המלחמה של אמיליו אסטבז "משפחה במלחמה". ב-1997 השתתף בסדרה האנתולוגית של ABC "אקדח" בהפקתו של רוברט אלטמן. ב-1998 שיחק בסרט הפשע "מצבתה של אייב" בכיכובו של דניס לירי.
בשנת 2014 שיחק בסרטו של סטיבן דלדרי "טראש", בסרט ההיסטורי "בופאל: תפילה לגשם" ותרם את קולו לסרט האנימציה "ילדי הקרון"..
בשנת 2016 שיחק בדרמה הרומנטית של וורן בייטי "יוצא מן הכלל".
ב-2019 שיחק בסרט "נסיכת השורה" לצד אדי גטהאגי.
בשנת 2020 שיחק בסרטו של אדוארד ג'יימס אולמוס "לשטן יש שם".
הוא שיחק במספר תפקידים בעלי נגיעה נשיאותית. הוא שיחק את נשיא ארצות הברית ג'ון קנדי במיני סדרה קנדי - השנים הנשיאותיות, את ראש הצוות של הבית הלבן בסרט הנשיא מאוהב, ואת הנשיא הדמוקרטי הבדיוני ג'וזיה ברטלט בסדרה המצליחה הבית הלבן.
חיים אישיים

שין נישא לג'נט טימפלטון (Janet Templeton) ב-1961 ולזוג 4 ילדים, ביניהם השחקנים צ'ארלי שין ואמיליו אסטבז.
חיים אישיים > פעילות פוליטית ואקטיביזם

מרטין שין פעיל פוליטית הן כשחקן והן כאזרח. שין ידוע בתמיכתו האיתנה במטרות פוליטיות ליברליות, כמו התנגדותו לפעולותיה הצבאיות של ארצות הברית ולכבשן הפסולת הרעילה באיסט-ליברפול, אוהיו. שין התנגד לקריאות שתמכו בכך שירוץ לנשיאות, באומרו: "אין סיכוי שאני אוכל להיות הנשיא. אסור שיהיה פציפיסט בבית הלבן... אני שחקן. זוהי פרנסתי." שין הוא נאמן של כבוד במוזיאון הבינלאומי לשלום בדייטון.
הוא תמך בתנועת החוואים בשנת 1965 ביחד עם סיזר צ'אבז, בדלאנו שבקליפורניה. הוא גם תמך במטרות הארגון PETA וידוע כתומך ב"מוסר המשכיות החיים", היוצא נגד הפלות, עונש המוות ומלחמה. הוא גם תומך בארגונים "דמוקרטים למען חייה של אמריקה" ו"חוק התמיכה בנשים בהיריון". בשנת 2004, ביחד עם השחקן רוב ריינר, שין הצטרף לקמפיין של המועמד לנשיאות הדמוקרטי הווארד דין. מאוחר יותר הוא הצטרף לקמפיין של המועמד ג'ון קרי.
הוא היה קריין של מספר סרטי תעודה של הבמאי הקרואטי יעקב סדלר השנוי במחלוקת.
ב-16 במאי 1995, מרטין שין ופול ווטסון מארגון הסביבה "סי שפרדס", התעמתו עם ציידי כלבי-ים קנדיים. שין ניסה לדבר עם המון זועם שהשתלט על המלון בו שהו. ווטסון לווה לנמל התעופה על ידי המשטרה, ובמהלך הנסיעה נחבט מלבנה שהושלכה ופגעה בראשו, ובילה לילה בבית החולים.
ב-28 באוגוסט 2005, שין ביקר ב"קמפ קייסי" את הפעילה נגד המלחמה בעיראק סינדי שיהאן. הוא התפלל עימה ודיבר עם תומכיה.
חיים אישיים > לימודיו באירלנד

לקראת סיום צילומי הבית הלבן, שין הודיע על כוונותיו להרחיב את השכלתו: "תוכניתי היא לקרוא ספרות אנגלית, פילוסופיה ותאולוגיה בגאלוויי, אירלנד, במקום שממנו אמי המנוחה הגיעה ובמקום שאני גם אזרח".
בנאומו עם קבלת דוקטורט כבוד מהאוניברסיטה הלאומית של אירלנד, גאלוויי, שין התבדח על כך שהוא יהיה הסטודנט הכי זקן באוניברסיטה. הוא החל לימודיו בסתיו 2006. למרות שהביע דאגה על כך שהוא יהווה "הסחת דעת" לסטודנטים האחרים באוניברסיטה, הוא פקד את ההרצאות כאחד העם. שבוע לאחר צילום הפרק האחרון של הבית הלבן אמר שין, "אני רציני לחלוטין בקשר לזה." הוא אף הוסיף ואמר, "אף פעם לא הלכתי למכללה כשהייתי צעיר ואני מוכן לנסות את זה... בגיל 65!". ב-1 בספטמבר 2006, שין היה מבין הראשונים שנרשמו לאוניברסיטה. הוא עזב את האוניברסיטה לאחר שהשלים סמסטר אחד.
פילמוגרפיה > קולנוע

התקרית (1967) - בתפקיד: ארטי קונורס
הנושא היה שושנים (1968) - בתפקיד: טימי קלירי
מלכוד 22 (1970) - בתפקיד: לוטננט דובס
זעם אלים (1972) - בתפקיד: האליפורד
שבילי הזעם (1973) - בתפקיד: קיט
מפגש קסנדרה (1976) - בתפקיד: רובי נבארו
אפוקליפסה עכשיו (1979) - בתפקיד: קפטן בנג'מין ל. וילארד
אירוח מלאכים - סיפורה של דורותי דיי (1996) - בתפקיד: פיטר מורין.
Truth or Consequences, N.M. ‏ (1997) - בתפקיד: סיר.
השתולים (2006) - בתפקיד: פקד אוליבר קווינן
דבר אליי (2007) - בתפקיד: אי.ג'י. סנדרלינג
Echelon Conspiracy‏ (2009) - בתפקיד: ריימונד בורק.
דאבל (2011) - בתפקיד: טום היילנד
דרושה חברה לסוף העולם (2012) - בתפקיד: פרנק פיטרסון
ספיידרמן המופלא (2012) - בתפקיד: בן פארקר
סלמה (2014) - בתפקיד: פרנק מיניס ג'ונסון
טראש (2014) - בתפקיד: האב ג'וליארד
תשאלו כל דבר (2014) - בתפקיד: גלן וורברג
Bhopal: A Prayer for Rain‏ (2014) - וורן אנדרסון
כלי השיט (2016) - בתפקיד: האב דאגלס
פופסטאר (2016) - בתפקיד עצמו
יוצא מן הכלל (2016) - בתפקיד: נוח דיטריך
ישועה (2018) - בתפקיד: אוראל רוברטס
Princess of the Row‏ (2019) - בתפקיד: ג'ון אוסטין
לשטן יש שם (2020) - בתפקיד: ראלף וואגיס
יהודה איש קריות והמשיח השחור (2021) - בתפקיד: ג'ון אדגר הובר
12 יתומים חזקים (2021) - דוק האל
פילמוגרפיה > טלוויזיה

בגבולות המסתורין (1963) - בתפקיד: ארתור דיקס
פליפר (1966) - בתפקיד: פיליפ קדמס
משימה בלתי אפשרית (1969) - בתפקיד: אלברט
הוואי חמש-אפס (1970) - בתפקיד: אדי קלהאו
קנון (1973-1972) - בתפקיד: ג'ר / כריס
קולומבו (1972) - בתפקיד: קארל לסינג
קנדי (1983) - בתפקיד: ג'ון פיצג'רלד קנדי
בחירות הלב (1983, סרט טלוויזיה) - האב פילין
נוע לשטח אפס (1989, סרט טלוויזיה) - בתפקיד: אלכסנדר בראון
המלכה של אלכס היילי (1993) - בתפקיד: ג'יימס ג'קסון ג'וניור
A Matter of Justice ‏ (1993, סרט טלוויזיה) - בתפקיד: ג'ק בראון
מרפי בראון (1993) - בתפקיד: ניק ברודי
אגדות מעולם המסתורין (1993) - בתפקיד: זורבין
משפחת סימפסון (1997) - בתפקיד: דיבוב קולו של סיימור סקינר
הבית הלבן (2006-1999) - בתפקיד: ג'וסאיה בארטלט
ספין סיטי (2002) - בתפקיד: ריי האריס
שני גברים וחצי (2005) - בתפקיד: הארווי
סטודיו 60 (2007) - בתפקיד: מגיש רדיו
סדנה לעצבים (2014-2012) - בתפקיד: מרטין גודסון
גרייס ופרנקי (2015-הווה) - בתפקיד: רוברט הנסון
טימותי אוליפנט

| --- | --- |

אוליפנט, 2011
 לידה:  20 במאי 1968 (בן 56) ארצות הברית הונולולו, הוואי, ארצות הברית
 שם לידה:  טימותי דייוויד אוליפנט
 מדינה:  ארצות הברית 
 תקופת הפעילות:  מ-1995 
 עיסוק:  שחקן קולנוע, שחקן טלוויזיה, מפיק טלוויזיה, שחיין
 מקום לימודים:  סטודיו ויליאם אספר  בית הספר לאמנויות ועיצוב ע"ש רוסקי של USC  תיכון פרד בייר 
 בת זוג:  אלכסיס ניף
 פרסים והוקרה:  מועמדות לפרס אמי - 2011, 2019
 פרופיל ב-IMDb
 
טימותי דייוויד אוליפנט (באנגלית: Timothy David Olyphant; נולד ב-20 במאי 1968) הוא שחקן קולנוע, טלוויזיה ותיאטרון אמריקאי. מוכר מתפקידיו בסדרות הטלוויזיה כגון סת' בולוק (אנ') בסדרה "דדווד", וס קורליק בסדרה "נזקים" וריילן גיבנס (אנ') בסדרה "צדק פרטי". כיכב בסרטים "צעקה 2", "עקיצה ב-60 שניות", "לוכד החלומות", "איזו מין שכנה", "היטמן", "מת לחיות 4.0", "בריחה מושלמת" ו"אני מספר ארבע".
ביוגרפיה

אוליפנט נולד בהונולולו, הוואי שבארצות הברית, למשפחה נוצרית בעיקרה, אם כי סבה של אמו היה יהודי. אביו הוא ג'ון ורנון ביוון אוליפנט, מורה במכללה שעבד ביקב, ואמו היא קת'רין (לבית גדעון). הוא האמצעי מבין שלושה בנים. גדל במודסטו שבקליפורניה. השתתף בשחייה תחרותית מגיל 6. ב-1986 עלה לגמר בתחרות שחייה קצרה. באותה שנה סיים את לימודיו התיכוניים.
אוליפנט המשיך לשחות בנבחרת אוניברסיטת דרום קליפורניה בלוס אנג'לס, שם למד אמנות. הוא לקח שיעורי משחק כבחירה באוניברסיטת קליפורניה באירוויין במטרה למלא את נקודות הזכות שהוא צריך כדי לסיים את האוניברסיטה. לאחר מכן החליט לעבור לניו יורק ללמוד משחק. הוא לקח שיעורי משחק עם ויליאם אספר בסטודיו ויליאם אספר במשך שנתיים, ואז החל לחפש עבודה כשחקן.
חיים אישיים

אוליפנט נישא ב-1991 לאלקסיס ניף, בת זוגו מימיו בקולג'. בני הזוג גרים בשכונת וסטווד (אנ'), לוס אנג'לס ולהם שלושה ילדים.
משנת 2006 ועד סוף 2008, אוליפנט היה כתב הספורט בתוכנית הרדיו אינדי 103.1 של ג'ו אסקאלנטה בלוס אנג'לס. במאי הקולנוע דייוויד לינץ' שימש כחזאי התוכנית. אוליפנט טלפן לתחנה בכל שידור, והעביר את הדיווחים שלו בצורה לא שגרתית. בעקבות סגירת התחנה הוא התבדח: "אם אתה מכיר מישהו שמחפש דיווחי ספורט משחקן שלרוב פשוט נזכר בדברים שקרו אתמול, או שקרא אותו ישירות מהעיתון, אז אני הבחור שלך."
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1996 | מועדון האקסיות | ברט ארטוניאן |  |
| 1997 | חיים לא רגילים | מטייל |  |
| 1997 | צעקה 2 | מיקי אלטיירי |  |
| 1997 | 1999 | הוקס |  |
| 1999 | אהבה בהקפאה | לוק |  |
| 1999 | גו | טוד גיינס |  |
| 1999 | Advice from a Caterpillar | בראט |  |
| 2000 | The Broken Hearts Club | דניס |  |
| 2000 | עקיצה ב-60 שניות | הבלש דרייקוף |  |
| 2001 | בלשית בסטייל | מייקל |  |
| 2001 | אוגי רוז | רוי מייסון |  |
| 2001 | רוק סטאר | רוב מלקולם |  |
| 2001 | הדברים הבטוחים | רנדי |  |
| 2002 | Coastlines | סוני |  |
| 2003 | לוכד החלומות | פיט מור |  |
| 2003 | מילה של גבר | ג'ק |  |
| 2004 | איזו מין שכנה | קלי |  |
| 2006 | תפוס ושחרר | פריץ' מסינג |  |
| 2007 | מת לחיות 4.0 | תומאס גבריאל |  |
| 2007 | היטמן | סוכן 47 (אנ') |  |
| 2008 | הארכת שירות (אנ') | בות' מילר |  |
| 2008 | הכירו את ביל | צ'יפ ג'ונסון |  |
| 2009 | בריחה מושלמת | ניק בנט |  |
| 2009 | High Life | דיק |  |
| 2010 | The Crazies | שריף דייוויד דאטון |  |
| 2010 | אלקטרה לוקס | דלווד באטרוורת' |  |
| 2011 | רנגו | רוח המערב | דיבוב |
| 2011 | אני מספר ארבע | הנרי |  |
| 2013 | Dealin' with Idiots | אבא של מקס |  |
| 2014 | מכאן אני ממשיך | הורי קלאהן |  |
| 2016 | יום האם | הנרי |  |
| 2016 | המרגל סנודן | ז'נבה |  |
| 2018 | Dark Was the Night | סטיבן לאנג |  |
| 2019 | מיסטר לינק | ויליארד סטנק | דיבוב |
| 2019 | היו זמנים בהוליווד | ג'יימס סטייסי (אנ') |  |
| 2021 | הזרזיר | טרוויס דלפ |  |
| 2021 | National Champions | אליוט שמידט |  |
| 2022 | אמסטרדם | טארים נילפקס |  |
| 2025 | Havoc |  |  |
| TBA | Beef | בריאן גילס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1996 | מר וגברת סמית' | סקובי | פרק: "Pilot" |
| 1996–1997 | High Incident | ברט פאראדיי | 3 פרקים |
| 1997 | ELN FOSTER |  | סרט טלוויזיה |
| 1998 | סקס והעיר הגדולה | סאם | פרק: "Valley of the Twenty-Something Guys" |
| 1998 | כשנדם קול החצוצרות | טרנס לוקאס | סרט טלוויזיה של HBO |
| 2002 | Night Visions | אלי | פרק: "Harmony" |
| 2004–2006 | דדווד | סת' בולוק (אנ') | תפקיד ראשי (3 עונות); 36 פרקים |
| 2006 | קוראים לי ארל | בילי ריד | פרק: "Dad's Car" |
| 2008 | סמנתה מי? | ווינסטון פאנק | פרק: "The Boss" |
| 2009–2010 | Damages | ווס קרוליק | 11 פרקים |
| 2010–2015 | צדק פרטי | ריילן גיבנס (אנ') | תפקיד ראשי (6 עונות); 78 פרקים גם מפיק בפועל מועמד פרס אמי לבידור בפריים טיים לשחקן ראשי בסדרת דרמה (2011) |
| 2010 | המשרד | דני קורדריי | 3 פרקים |
| 2012 | הליגה | ווסלי | פרק: "The Freeze Out" |
| 2013 | ארצ'ר | לוקאס טרוי | דיבוב; פרק: "The Wind Cries Mary" |
| 2013 | מינדי | גרהאם לוגן | פרק: "Sk8er Man" |
| 2015–2016 | הכריש | רייק | 4 פרקים |
| 2017–2019 | דיאטת סנטה קלריטה | ג'ואל המונד | תפקיד ראשי (3 עונות); 30 פרקים גם מפיק בפועל |
| 2019 | דדווד: הסרט | סת' בולוק (אנ') | סרט טלוויזיה של HBO גם מפיק בפועל מועמד פרס אמי לבידור בפריים טיים לסרט טלוויזיה יוצא מן הכלל (2019, בתור מפיק) |
| 2020 | המקום הטוב | עצמו | פרק: "You’ve Changed, Man" |
| 2020 | תרגיע | מיקי | פרק: "You’re Not Going to Get Me to Say Anything Bad About Mickey" |
| 2020 | פארגו | דיק וויקוואר | 7 פרקים |
| 2020 | המנדלוריאן | המרשל קוב וונת' (אנ') | פרק: "Chapter 9: The Marshal" מועמד פרס אמי לבידור בפריים טיים לשחקן אורח בסדרת דרמה (אנ') (2021) |
| 2021 | אבא אמריקאי | נואל | דיבוב; פרק: "Klaus and Rogu in Thank God for Loose Rocks: An American Dad! Adventure" |
| 2021 | ריק ומורטי | נחת בצבא ארצות הברית | דיבוב; פרק: "Rick & Morty's Thanksploitation Spectacular" |
| 2021 | משפחת סימפסון | שריף פלאנדרס | דיבוב; 2 פרקים |
| 2022 | הספר של בובה פט | המרשל קוב וונת' (אנ') | 2 פרקים |
| 2022 | The Great North | וייד | דיבוב; פרק: "Beef's in Toyland Adventure" |
| 2022 | חבורת הגופים | ספוטי גאגלס | דיבוב; פרק: "The Big Rig Bandit!" |
| 2023 | Full Circle | דרק | מיני-סדרה |
| 2023 | דייזי ג'ונס והסיקס | רוד רייס | מיני-סדרה |
| 2023 | צדק פרטי: עיר ראשונית | ריילן גיבנס (אנ') | תפקיד ראשי גם מפיק בפועל |
| TBA | Alien: Earth | קירש | סדרת טלוויזיה עתידית של FX במסגרת זיכיון הנוסע השמיני |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 1995 | The Monogamist | טים האפגוד | אוף ברודוויי |
| 1996 | The Santaland Diaries | קרמפט | אוף ברודוויי |
| 1997 | Plunge | ג'ים | אוף ברודוויי |
| 2016 | Hold On to Me Darling | סטרינג' מקריין | אוף ברודוויי |
הערות שוליים

↑  טימותי אוליפנט באתר IMBd
↑  "The Arizona Daily Star, Tucson, Gerald M. Gay column: Remote Controlled : Future FX series has a couple of Tucson ties". Tmcnet.com. נבדק ב-2012-05-01.
↑  "John Vernon Bevan Olyphant '63 | Upsilon Alpha of Phi Gamma Delta". Arizonafiji.org. 1941-04-25. אורכב מ-המקור ב-2012-04-25. נבדק ב-2012-05-01.
1 2 3  Patterson, John (29 באפריל 2010). "Timothy Olyphant: a law unto himself". The Guardian. נבדק ב-7 ביוני 2010. {{cite news}}:  (עזרה)
↑  Zimmerman, Paul (4 באפריל 1999). "A Life Less Ordinary". If. {{cite news}}:  (עזרה)
↑  Garland, Frankie (26 במרץ 1986). "Olyphant Moves up to the big time". Modesto Bee. נבדק ב-7 ביוני 2010. {{cite news}}:  (עזרה)
↑  Millegan, Lisa (17 במרץ 2010). "Olyphant back with a badge". Modesto Bee. אורכב מ-המקור ב-2010-05-01. נבדק ב-6 ביוני 2010. {{cite news}}:  (עזרה)
↑  Marx, Rebecca Flint. "Timothy Olyphant > Overview". Allmovie. נבדק ב-7 ביוני 2010. {{cite web}}:  (עזרה)
↑  Kissell, Howard (8 בנובמבר 1996). "Santaland". Daily News. נבדק ב-7 ביוני 2010. {{cite news}}:  (עזרה)
↑  Shales, Tom (20 בספטמבר 1996). "'Mr. and Mrs.': Smith by a Mile". The Washington Post. נבדק ב-11 ביוני 2010. {{cite news}}:  (עזרה)
↑  Schaefer, Stephen (23 בינואר 2007). "Olyphant goes from Wild West to wild at heart". Boston Herald. אורכב מ-המקור ב-2007-02-08. נבדק ב-24 בינואר 2007. {{cite news}}:  (עזרה)
↑  "Sam Who" Recast Scoop: Zane In, Olyphant Out Entertainment Weekly, December 19, 2008
↑  Joe Otterson, Timothy Olyphant Joins Owen Wilson Golf Comedy Series at Apple TV+ (EXCLUSIVE), Variety, ‏2024-08-20 (באנגלית אמריקאית)
| --- | --- |
בקרת זהויות :  NLI: 987009445086805171  PLWABN: 9810560585605606  BNE: XX1696148  BnF: cb150201921 (data)  GND: 141081856  ISNI: 0000 0001 1443 297X  LCCN: no2003101113  NKC: xx0205150  NLA: 42522740  NTA: 315388684  SUDOC: 129229261  Trove: 1458132  VIAF: 47041610   WorldCat (עם VIAF): 47041610
עומאר סי

| --- | --- |

עומאר סי, 2020
 לידה:  20 בינואר 1978 (בן 47) טראפ, צרפת
 מדינה:  צרפת 
 תקופת הפעילות:  מ-2000
 עיסוק:  בדרן, שחקן, מפיק ובמאי
 מספר צאצאים:  5
 פרסים והוקרה:  פרס סזאר
 http://www.omar-et-fred.com/
 פרופיל ב-IMDb
 
עומאר סי (בצרפתית: Omar Sy; נולד ב-20 בינואר 1978) הוא שחקן ובדרן צרפתי. הוא מוכר בעיקר בעקבות עומאר ופרד: המופע שהוא העלה יחד עם פדריק טסטו (Frédéric Testot) ובעקבות תפקידו בסרט "מחוברים לחיים", שעליו זכה במספר פרסים, בהם פרס סזאר (כשהוא השחקן השחור הראשון שזוכה בפרס זה).